《代谭时英宪副作谭湖州人也》
明代·苏葵

巴流百折浑东注，五两风高逐流去。楚云截断相思情，极目吴山在何处。

射鸭堂深荫楝花，挂罾湖浅多鱼虾。紫袍金带束高阁，翻觉少年生计差。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。